《用韵送唐师善归九仙二首》
元代·方回

杞菊先生误作州，归来谁复与同游。
蓑衣正可眠牛背，内食终非相虎头。
欲起黄陈分宇宙，能穿草树憩深幽。
相看不用多言说，须向拈花笑处求。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。